Ian Paisley

Gwleidydd unoliaethol a gweinidog Protestannaidd o Ogledd Iwerddon oedd Ian Richard Kyle Paisley (6 Ebrill 1926 – 12 Medi 2014). Cydsefydlodd Blaid yr Unoliaethwyr Democrataidd a bu'n arweinydd arni; bu hefyd yn Aelod Seneddol Gogledd Antrim (18 Mehefin 1970 - 6 Mai 2010) ac yn aelod o Gynulliad Gogledd Iwerddon dros yr un etholaeth rhwng Mehefin 1998 – 25 Mawrth 2011. Daeth yn Brif Weinidog Gogledd Iwerddon ar 8 Mai 2007 hyd 5 Mehefin 2008. Ei nodwedd pennaf oedd ei allu i areithio'n uchel, yn ymfflamychol ac o'r galon; roedd hyn yn troi llawer yn ei erbyn, ac eraill (fel y 'Paisleyites') o'i blaid.

Ganwyd Ian Richard Kyle Paisley yn Armagh, Swydd Armagh, Gogledd Iwerddon ac fe'i magwyd yn nhref Ballymena, Swydd Antrim, ble roedd ei dad James Kyle Paisley yn weinidog Protestannaidd a oedd hefyd wedi gwasanaethu fel aelod o'r Ulster Volunteers o dan Edward Carson.The Troubles: The background to the question of Northern Ireland, Downing, Taylor; tud 132, cyhoeddwyd gan Thames Macdonald Astudiodd ddiwinyddiaeth yn Ysgol Efengylaidd y Barri ym Mro Morgannwg ac yna am flwyddyn yn Neuadd Diwinyddol Belfast.

Y Pamffletîr
Sefydlodd bapur newydd yn Chwefror 1966 y Protestant Telegraph, fel llais efengylaidd, unoliaethol iddo ef ei hun.T. Gallagher, "Religion, Reaction, and Revolt in Northern Ireland: The Impact of Paisleyism in Ulster", Journal of Church and State, 23.3 (1981), tud. 440 Ceir ei enw'n awdur ar sawl llyfr a phamffled a hynny ar faesydd gwleidyddol a chrefyddol gan gynnwys Epistle to the Romans.Exposition of the Epistle to the Romans, Ian Paisley, Emerald House Group Inc, 1997

Ei ymgyrch gwrth-hoywon
Pregethodd dro ar ôl tro yn erbyn hoywonIan Paisley and politics of peace, Los Angeles Times, 24 Mawrth 2010 a chefnogodd ddeddfau i'w gwahardd. Roedd "Save Ulster from Sodomy" yn ymgyrch gwrth-hoywon a sefydlodd yn 1977 fel gwrthwynebiad i'r ymgyrch Campaign for Homosexual Law Reform (Northern Ireland), yn 1974. Methodd yn ei ymdrech.Stonewall timeline of Gay & Lesbian history available here .

Cyfeiriadau

Categori:Aelodau Seneddol y Deyrnas Unedig
Categori:Aelodau Cynulliad Gogledd Iwerddon
Categori:Arglwyddi am oes
Categori:Genedigaethau 1926
Categori:Marwolaethau 2014
Categori:Pobl o Swydd Antrim
Categori:Presbyteriaid